Dagsorden af studienævnsmøde – 04/2023

Mandag den 19. juni 2023 kl. 14.00 – 15.30

Placering: MS Teams

Medlemmer: Lone Dirckinck-Holmfeld (forkvinde), Sofie Weikop (næstforkvinde), Christian Dalsgaard, Thorkild Hanghøj, Lars Birch Andreasen, Tina Kirsten Harlev Nielsen, Katrine Grud Jakobsen, Bjarke Madsbøll (referent)

Observatører:

Afbud: Lisbeth Frølunde, Brith Aagaard, Anders Vejgaard, Morten Misfeldt, Karin Jensen, Rasmus Paasch, Michael Juul Nielsen (suppleant)

**DAGSORDEN**

|  |  |  |  |  |  |  |
| --- | --- | --- | --- | --- | --- | --- |
| Pkt. | Tid | Emne | Bilag | Orientering | Debat | Beslutning |
|  | 14.00 – 14.05 | Godkendelse af dagsordenv/ alle |  |  |  | X |
|  |  |  |  |  |  |  |
|  | 14.05 – 14.15 | Orienteringer fra forkvindenv/ Lone Dirckinck-HolmfeldModulbeskrivelser |  | X |  |  |
|  |  | Ad 2.1*Det drøftes, at det er fordelagtigt at sørge for, at der er buzzwords i toppen af modulbeskrivelserne.**Man kunne slet og ret lave en linje med ”Keywords:”* |  |  |  |  |
|  | 14.15 – 14.30 | Evaluering af eksamensdagenv/ alle | X |  |  | X |
|  |  | Ad 3*Generelt en god evaluering på dagen.**Det pointeres, at det er vigtigt at bibeholde dimission, selvom det var et forholdsvist lille hold, da det giver stor værdi for dimittenderne.**Herfra begynder udvalget at have en mere faglige drøftelse af projektforløbet og selve eksamen fremfor eksamensdagen.**Det kunne være interessant at høre fra censor, hvordan det fungerede med at have video i opgaven.**Det besluttes, at vi følger op på, hvor mange der har afleveret lyd/video, og så kontakte censorerne.**Det bemærkes, at der skal kigges på studieordningen, da der er en slåfejl i omregningen af ECTS til timebelastning.**Derudover skal læringsmålene fremgå tydeligere i beskrivelsen af masterprojektet.**En gruppe oplevede meget lidt fokus på selve produktet i eksaminationen, så det ville være fordelagtigt at få ekspliciteret, hvad der kan forventes af produktfokus under eksamen.**Det var en overraskelse for en gruppe, at der var krav om reference til metodelitteratur.**Der mangler en klarere optegning af, hvad der forventes af det metodiske ift. eksperimenterende vs. ”klassisk” teori, og hvordan dette skal fremgå.**Der opleves en smule uro ifm. at de studerende skal have alt deres materiale med ud af eksamenslokalet, inden bedømmerne kan votere, og om der kan findes en anden måde at gøre det på.**Kunne man lave en tro- og loveerklæring om, at man ikke har optageudstyr i rummet, så eksaminanderne ikke behøve at tage deres materiale med ud af eksaminationsrummet?**En anden mulighed er, at man har et fast voteringslokale, hvor bedømmerne går hen for at votere, fremfor at de studerende forlader lokalet.**Der er umiddelbart mest stemning for sidstnævnte løsning.**Der er generelt en god stemning om at lave podcasts fremfor artikler ift. at præsentere sine projekter efter endt eksamen. Der blev givet information og vejledning med i dimittendernes kuverter, så vi håber, at vi kan få nogle gode bidrag til MOA ud af det.**Ydermere er der en opfordring til at have mere opmærksomhed på ikke-velfungerende gruppearbejde og -dannelse, Særligt forventningsafstemning er vigtigt at få afklaret i gruppedannelsesprocessen, og her skal vi sørge for, at vi hjælper de studerende på vej, da der kan være store udsving i tid og mulighed blandt de studerende.* |  |  |  |  |
|  | 14:30 – 14.55 | Præsentation og drøftelse af ny MIL-struktur.v/ alle*Bilag 4.1: Beskrivelse af ny MIL-struktur* |  |  | X | X |
|  |  | Ad. 4 + 5 (punkterne præsenteres og drøftes samlet)*Der støttes op om at fjerne 1. årsprojektet, men det er dog vigtigt, at de tekniske akademiske discipliner skal undervises i på anden vis, så vi har sikret, at de studerende har den nødvendige viden til at skrive et akademisk projekt.**Det er ligeledes vigtigt, at det er helt afklaret, at der ikke må være for meget progression imellem kurserne, så vi ikke fastholder samme problem med optag på forskellige tidspunkter.**Vi har dog en opgave med at sørge for, at on-boarding at nye studerende, der går ind på hold med studerende, der allerede har taget moduler sammen.**Ligeså skal der tænkes i, hvordan vi sørger for, at der ikke vurderes/bedømmes forskelligt, når der kan være niveauforskelle på de studerende.**Der kan dog også være en udfordring i, at der kan være en hindring for rekruttering og fastholdelse af studerende, når modulerne bliver større og mere omfangsrige.**Når vi søger information blandt de studerende, så burde vi måske også sørge for at få nogle af de mindre dedikerede studerende, i stedet for kun studienævnet, som ikke nødvendigvis er helt repræsentativt.**Vi bør overveje, om det ikke er værd at ”ofre” MIL-akronymet for at ændre til en mere tidssvarende titel. Her foreslås, at vi forsøger at få ”digital” eller ”digitale teknologier” med i navnet.* |  |  |  |  |
|  | 14:55 – 15.25 | Design af brugerundersøgelsen ”Future MIL”v/ Maria Hvid Bech Dille*Bilag 5.1: Brugerundersøgelse 2023* |  |  |  |  |
|  |  | *Punktet er behandlet under pkt. 4* |  |  |  |  |
|  | 14.25 – 15.30 | Eventueltv/ alle Tak til studienævnet!Stor tak til alle vores afgående medlemmer for et stort engagement og altid positivt og konstruktivt bidrag til udviklingen af MIL i de seneste to år.Det har været uvurderligt, og I vil blive savnet!Husk at bruge vores respektive kanaler til at holde kontakt med vores alumnerOpfordring til at have mere opmærksomhed på ikke-velfungerende gruppearbejde, så vi skal sikre os, at der er fokus på gruppedannelsesprocessen.Særligt forventningsafstemning er vigtigt at få afklaret i den proces. |  |  |  |  |
|  |  |  |  |  |  |  |

### Emner til fremtidige møder:

### Drøftelse af rammesætning af krav for valgmoduler.

Der er stor forskel på Kernemoduler og valgmoduler ift. forventninger, underviseres forbindelse, m.m. selvom der er samme vægt (5 ECTS). Der fornemmes en større vægt af kernemoduler end valgmoduler.